માટુંગા-વેસ્ટના પી. ઠક્કર રોડ અને લેડી જમશેદજી રોડ પરની ફુટપાથ પર ઘણા વખતથી કેબલ નાખવાનું કામ ચાલી રહ્યું છે. આ કામને લીધે આખી ફુટપાથને ખોદી નાખવામાં આવી છે, જેને લીધે સ્થાનિક રહેવાસીઓને ફુટપાથ પર ચાલવાની જગ્યા ન હોવાથી અવરજવર કરવામાં અસુવિધા થાય છે. આ બાબતમાં અનેક વાર ફરિયાદ કરવા છતાં સુધરાઈના અધિકારીઓના પેટનું પાણી પણ હાલતું નથી, જેને પરિણામે કૉન્ટ્રૅક્ટરની દાદાગીરી વધી રહી છે. આથી સ્થાનિક રહેવાસીઓમાં રોષ ફેલાયો છે.